ສະພາສູງ ສຫລ ຮັບຜ່ານ ຮ່າງກົດໝາຍ ຄົນເຂົ້າເມືອງ (ວີດີໂອ)
ຮ່າງ​ກົດ​ໝາຍ​ສະບັບນີ້ ຈະ​ອະນຸຍາດ​ໃຫ້ພວກ​ຄົນ​ຕ່າງ​ດ້າວ 11 ລ້ານ​ຄົນ ​ທີ່ຢູ່ໃນສະຫະລັດ ແບບ​ຜິດ​ກົດໝາຍ ​ ​​ມີໂອກາດ ຈະໄດ້​ຮັບສັນຊາດ.
ສະພາສູງສະຫະລັດ ໄດ້ຮັບຜ່ານຮ່າງກົດໝາຍການປະຕິຮູບ ດ້ານຄົນເຂົ້າເມືອງ ທີ່ຈະເປີດຫົນທາງໃຫ້ພວກຄົນເຂົ້າເມືອງທີ່ ບໍ່ມີເອກກະສານ ຈຳນວນ 11 ລ້ານຄົນ ມີໂອກາດໄດ້ຮັບສັນ ຊາດອາເມຣິກັນ ການລົງຄະແນນສຽງໃນວັນພະຫັດມື້ວານນີ້ ແມ່ນ 68 ຕໍ່ 32 ຮ່າງກົດໝາຍສະບັບນີ້ ຈະອະນຸຍາດໃຫ້ພວກຄົນຕ່າງດ້າວ 11 ລ້ານຄົນ ທີ່ເຂົ້າມາຢູ່ສະຫະລັດແບບຜິດກົດໝາຍ ໄດ້ຢູ່ໃນປະ ເທດນີ້ຕໍ່ໄປ ໂດຍຈະໃຫ້ພວກເຂົາ ເຈົ້າ ມີໂອກາດໄດ້ຮັບສັນຊາດ ໃນຂະນະດຽວກັນ ການປະຕິຮູບແມ່ນຮຽກຮ້ອງໃຫ້ມີການຮັກສາຄວາມປອດໄພຢ່າງເຄັ່ງຄັດຂຶ້ນກວ່າເກົ່າຢູ່ຕາມຊາຍແດນພາກໃຕ້ທີ່ກັບປະເທດເມັກຊິໂກ ໂດຍ ການເພີ້ມເຈົ້າໜ້າທີ່ຮັກສາຊາຍແດນຫລາຍກວ່າ 20 000 ຄົນ ແລະສ້າງຮົ້ວໃໝ່ຍາວເຖິງ 1,100 ກິໂລແມັດ ປະທານາທິບໍດີ Barack Obama ໄດ້ສະໜັບສະໜຸນຮ່ຕໍ່າງກົດໝາຍຄົນເຂົ້າ ເມືອງສະບັບນີ້ ໂດຍຮ້ອງການລົງຄະແນນສຽງຂອງສະພາສູງ ໃນວັນພະຫັດ ວານນີ້ວ່າ ເປັນບາດກ້າວທີ່ສໍາຄັນທີ່ສຸດ ທີ່ໃກ້ຈະປົວແປງ ໃນອັນທີ່ທ່ານເວົ້າວ່າ ເປັນລະບົບທີ່ຫັກພັງນັ້ນ ແຕ່ຮ່າງກົດໝາຍນີ້ ກ່ອນອື່ນໝົດ ຕ້ອງໄດ້ຖືກສົ່ງໄປ ຍັງສະພາຕໍ່າ ຊຶ່ງການຮັບຜ່ານແມ່ນຍັງບໍ່ແນ່ນອນເທື່ອ ບັນດາສະມາຊິກສະພາພັກຣີພັບບລິກັນ ນິຍົມແນວທາງເດີມ ໄດ້ຄັດຄ້ານຕໍ່ອັນ ທີ່ເຂົາເຈົ້າເອີ້ນວ່າ ເປັນການໃຫ້ອະໄພໂທດໃຫ້ແກ່ພວກທີ່ລະເມີດກົດໝາຍ